MENDIZABAL MENDIZABAL (EAJ, 2014-11-20):
Eskerrik asko presidente andrea. Arratsalde on lehendakari, sailburu eta legebiltzarkideok.
Los parlamentarios que hayan entrado tarde a la Cámara, señor Oyarzabal, estarán pensando que es otra la proposición no de ley que se está debatiendo cuando han entrado porque ha invertido la mayoría de su intervención para hablar de otras cosas y no del tema que curiosamente usted ha traído a debate.
Y una cosa que le tenía que decir es que toda la política lingüística que se ha hecho en este país desde años atrás ha sido realizada con un gran consenso social y a día de hoy si cabe es mayor. Simplemente eso.
Alderdi Popularrak bere ekimenaren bidez eskatu duena ez dugu onartuko Ganbara honetan. Beraz Gobernuak onartu berri duen Agenda Estrategikoak bere bidea egiten segituko du eta hori Alderdi Sozialistak, Bilduk eta gure artean adostu dugun erdibidekoari esker.
Popularren ustez diru gehitxo da lau urterako Agenda Estrategikoan jarritakoa eta atzera bueltan bidaltzeko eskatu du. Gobernuak onartu duen Agenda Estrategikoa onartzearekin, legeak esaten duena betetzea besterik ez du egin. Agenda hori ez da Gobernuaren sail edo zati baten kontua, Gobernu oso-osoaren lanabesa izango da.
Lehendakariaren hitzetan, "Gobernu honen legealdi honetako hizkuntza politikaren ekimen planifikatuaren tresna eta makulu da". Eta Uriarte sailburuak dioen bezala, "badugu beste tresna bat, izan ere, Agenda horretan jasotzen dira nagusiki euskara sustatzeko ekintza planak Jaurlaritzari ezartzen dizkion eginkizunak, 2013-2016 urtealdian bideratu eta burutuko direnak, batzuk martxan daudenak eta gainerakoak martxan jarriko direnak". Legea betetzen ari dira, besterik gabe.
Agenda horren sarreran esaten den bezala, Eusko Jaurlaritzaren 2013-2016 Gobernu programan jasotako helburuekin bat datorren agenda da aldez aurretik egindako bi lan eta hausnarketa prozesuan oinarritutakoa: batetik Euskara 21 itun berri baterantz dokumentua eta bestetik, Euskara Sustatzeko Ekintza Plana lehen aipatu duten bezala.
Horrenbestez, Euskararen Agenda Estrategikoa funtsean ESEP planak berariaz Eusko Jaurlaritzari esleitzen dizkion eginkizunak jasotzen ditu, hizkuntza politikoaren esparruan legealdi honetan Eusko Jaurlaritzak egin beharreko jarduketa.
Agenda estrategikoan osagai inportanteak dira dokumentu hauek: Eusko Jaurlaritzaren Euskararen Erabilera Normalizatzeko Plan Nagusia, Osakidetzan Euskararen Erabilera Normalizatzeko II. Plana, Justizia Administrazioan Hizkuntzen Erabilera Normalizatzeko Plan Orokorra, EITBren Euskararen Erabilerako Plana eta onartu berri den Ertzaintzaren Euskararen Erabilera Normalizatzeko I. Plangintza.
Alderdi Popularraren ekimenaren muina –edo hori esaten du behintzat ekimenak– diru kopurua da, gehiegi iruditzen zaio 335.000 eta piko euro esaten du baina ez du argitzen diru kopuru hori dena Agenda Estrategiko osoarentzako dela, iraungo duen urte guztietarako, 2016 arte alegia.
Euskararen Agenda Estrategikoa horren garapenerako aurreikusten diren kostu ekonomikoak Jaurlaritzaren 2014ko aurrekontuetan dauden dotazioak dira. Horregatik, agendaren xedeak eta ekintzak zehazteko aurreikusi da 2015 eta 2016an ere gutxienez antzeko kredituak izango direla agendaren garapenerako.
Eta Alderdi Popularrak jakin badaki ekimenak burutzeko, estrategiak zehazten direnean, horrek berarekin dakarrela kostu ekonomiko bat zehaztea, bestela ez luke ezertarako balio. Esan nahi dut plan, agenda edo antzeko ekimen estrategiko guztiak horrela egiten direla, zehazten direla ekimenak, kronograma jartzen direla eta diru partida jartzen direla bertan.
Eta guk uste dugu Gobernuak diru kontuen berri ematea gardentasunez jokatzea dela. Hartara, guk guztiok jakin badakigu zer egingo den, noiz egingo den eta zenbateko kostua aurreikusten den.
Agendaren aurkezpenean ausardia eskatu zigun lehendakariak, horrelako hitzak esan zituen: Ausardia, anbiziodunak izateko eta amets egiteko. Ausardia euskal gizartearengan sinesteko, ausardia nola ez euskal herritar guztien hizkuntza eskubideak babesteko.
Eta apaltasunez, horixe eskatzen diogu Alderdi Popularrari ere gure taldetik: Izan zaitezte ausartak eta zatozte gurekin euskararen barne.
Mila esker.